
VENDIM
Nr. 222, datë 7.4.2021

PËR MIRATIMIN E LISTËS SË SUBSTANCAVE KANDIDATE*[footnoteRef:2] [2: *1“Listë kandidate” është lista e substancave që janë duke u konsideruar/shqyrtuar për t’u bërë pjesë e listës SVHC, si substanca kimike me rrezikshmëri shumë të lartë, të cilat mund të shkaktojnë efekte serioze për njerëzit apo mjedisin (psh.: substanca kancerogjene, mutagjene, toksike për riprodhimin te njerëzit, substanca që janë të qëndrueshme, të bioakumulueshme, toksike).] 


Në mbështetje të nenit 100 të Kushtetutës dhe të pikës 2, të nenit 21, të ligjit nr. 27/2016, “Për menaxhimin e kimikateve”, me propozimin e ministrit të Turizmit dhe Mjedisit, Këshilli i Ministrave

VENDOSI:

1. Miratimin e listës së substancave kandidate, sipas shtojcës I, bashkëlidhur këtij vendimi, substancat e rrezikshme të së cilës janë kandidate për t’u futur në listën e substancave me rrezikshmëri shumë të lartë për shëndetin e njeriut dhe mjedisin (lista SVHC).
2. Lista përditësohet bazuar në listën e rishikuar të substancave kandidate të Bashkimit Evropian.
3. Ngarkohen Ministria e Turizmit dhe Mjedisit, Agjencia Kombëtare e Mjedisit, Ministria e Shëndetësisë dhe Mbrojtjes Sociale, Ministria e Financave dhe Ekonomisë, Ministria e Infrastrukturës dhe Energjisë, Ministria e Bujqësisë dhe Zhvillimit Rural dhe institucionet në varësi të tyre për zbatimin e këtij vendimi.
Ky vendim hyn në fuqi pas një viti nga botimi në Fletoren Zyrtare.	

ZËVENDËSKRYEMINISTËR
Erion Braçe

